**8ο ΚΕΦΑΛΑΙΟ**

**ΠΡΩΤΗ ΚΛΙΣΗ ΤΩΝ ΟΥΣΙΑΣΤΙΚΩΝ**

**1. Πρωτόκλιτα ασυναίρετα ουσιαστικά**

**86.** Κατά την **πρώτη κλίση** κλίνονται ονόματα αρσενικά και θηλυκά: τα αρσενικά λήγουν σε -**ας** ή σε -**ης** και τα θηλυκά σε -**α** ή σε -**η**.

**Παραδείγματα αρσενικών σε -ας και σε -ης**

|  |  |  |  |  |  |
| --- | --- | --- | --- | --- | --- |
|  |  | θ. *νεανιᾱ* | θ. *Ἀτρειδᾱ*- | θ.*στρατιωτᾱ* | θ. *ποιητᾱ* |
| Ενικός αριθμός |
| ον. | *ὁ* | *νεανί***ας** | *Ἀτρείδ***ης** | *στρατιώτης* | *ποιητὴς* |
| γεν. | *τοῦ* | *νεανί***ου** | *Ἀτρείδ***ου** | *στρατιώτου* | *ποιητοῦ* |
| δοτ. | *τῷ* | *νεανί***ᾳ** | *Ἀτρείδ***ῃ** | *στρατιώτῃ* | *ποιητῇ* |
| αιτ. | *τὸν* | *νεανί***αν** | *Ἀτρείδ***ην** | *στρατιώτην* | *ποιητὴν* |
| κλ. | *(ὦ)* | *νεανί***α** | *Ἀτρείδ***η** | *στρατιῶτ***ᾰ** | *ποιητὰ* |
|  Πληθυντικός αριθμός |
| ον. | *οἱ* | *νεανί***αι** | *Ἀτρεῖδ***αι** | *στρατιῶται* | *ποιηταὶ* |
| γεν. | *τῶν* | *νεανι***ῶν** | *Ἀτρειδ***ῶν** | *στρατιωτῶν* | *ποιητῶν* |
| δοτ. | *τοῖς* | *νεανί***αις** | *Ἀτρείδ***αις** | *στρατιώταις* | *ποιηταῖς* |
| αιτ. | *τοὺς* | *νεανί***ας** | *Ἀτρείδ***ας** | *στρατιώτας* | *ποιητὰς* |
| κλ. | *(ὦ)* | *νεανί***αι** | *Ἀτρεῖδ***αι** | *στρατιῶται* | *ποιηταὶ* |

**β) Παραδείγματα θηλυκών σε -ᾱ και -ᾰ (γεν. -ᾱς)**

(θ. *πολιτειᾱ*) (θ. *στρατιᾱ*-) (θ. *ἀληθειᾰ*-)  (θ. *σφαιρᾰ*-)

|  |
| --- |
| Ενικός αριθμός |
| ον. | *ἡ* | *πολιτεία* | *στρατιὰ* | *ἀλήθειᾱ* | *σφαίρᾰ* |
| γεν. | *τῆς* | *πολιτείας* | *στρατιᾶς* | *ἀληθείας* | *σφαίρᾱς* |
| δοτ. | *τῇ* | *πολιτείᾳ* | *στρατιᾷ* | *ἀληθείᾳ* | *σφαίρᾳ* |
| αιτ. | *τὴν* | *πολιτείαν* | *στρατιὰν* | *ἀλήθειᾰν* | *σφαῖρᾰν* |
| κλ. | *(ὦ)* | *πολιτεία* | *στρατιὰ* | *ἀλήθειᾰ* | *σφαῖρᾰ* |
|  Πληθυντικός αριθμός |
| ον. | *αἱ* | *πολιτεῖαι* | *στρατιαὶ* | *ἀλήθειαι* | *σφαῖραι* |
| γεν. | *τῶν* | *πολιτειῶν* | *στρατιῶν* | *ἀληθειῶν* | *σφαιρῶν* |
| δοτ. | *ταῖς* | *πολιτείαις* | *στρατιαῖς* | *ἀληθείαις* | *σφαίραις* |
| αιτ. | *τὰς* | *πολιτείας* | *στρατιὰς* | *ἀληθείας* | *σφαίρας* |
| κλ. | *(ὦ)* | *πολιτεῖαι* | *στρατιαὶ* | *ἀλήθειαι* | *σφαῖραι* |

**γ) Παραδείγματα θηλυκών σε ᾰ- (γεν. -ης)**

(θ. τραπεζᾰ-) (θ. γλωσσᾰ-)

|  |  |  |
| --- | --- | --- |
|  | Ενικός αριθμός | Πληθυντικός αριθμός |
| ον. | *ἡ* | *τράπεζ***ᾰ** | *γλῶσσᾰ* | *αἱ* | *τράπεζ***αι** | *γλῶσσαι* |
| γεν. | *τῆς* | *τραπέζ***ης** | *γλώσσης* | *τῶν* | *τραπεζ***ῶν** | *γλωσσῶν* |
| δοτ. | *τῇ* | *τραπέζ***ῃ** | *γλώσσῃ* | *ταῖς* | *τραπέζ***αις** | *γλώσσαις* |
| αιτ. | *τὴν* | *τράπεζ***ᾰν** | *γλώσσᾰν* | *τὰς* | *τραπέζ***ας** | *γλώσσας* |
| κλ. | *(ὦ)* | *τράπεζ***ᾰ** | *γλώσσᾰ* | *(ὦ)* | *τράπεζ***αι** | *γλῶσσαι* |

**δ) Παραδείγματα θηλυκών σε –η**

(θ. κωμᾱ) (θ. τιμᾱ-)

|  |  |  |
| --- | --- | --- |
|  | Ενικός αριθμός | Πληθυντικός αριθμός |
| ον. | *ἡ* | *κώμ***η** | *τιμὴ* | *αἱ* | *κῶμ***αι** | *τιμαὶ* |
| γεν. | *τῆς* | *κώμ***ης** | *τιμῆς* | *τῶν* | *κωμ***ῶν** | *τιμῶν* |
| δοτ. | *τῇ* | *κώμ***ῃ** | *τιμῇ* | *ταῖς·* | *κώμ***αις** | *τιμαῖς* |
| αιτ. | *τὴν* | *κώμ***ην** | *τιμὴν* | *τὰς* | *κώμ***ας** | *τιμὰς* |
| κλ. | *(ὦ)* | *κώμ***η** | *τιμὴ* | *(ὦ)* | *κῶμ***αι** | *τιμαὶ* |

87. ΟΛΙΚΕΣ Ή ΦΑΙΝΟΜΕΝΙΚΕΣ ΚΑΤΑΛΗΞΕΙΣ ΤΩΝ ΟΥΣΙΑΣΤΙΚΩΝ ΤΗΣ Α΄ ΚΛΙΣΗΣ

|  |  |  |
| --- | --- | --- |
|  | Ενικός | Πληθυντ. |
|  | Αρσενικό | Θηλυκό | Αρσ. Θηλ. |
| ον. | *-ᾱς* | *-ης* | *-ᾱ* | *-ᾰ* | *-η* | *-αι* |
| γεν. | *-ου* | *-ου* | *-ᾱς* | *-ᾱς* ή *-ης* | *-ης* | *-ων* |
| δοτ. | *-ᾳ* | *-ῃ* | *-ᾳ* | *-ᾳ* ή *-ῃ* | *-ῃ* | *-αις* |
| αιτ. | *-ᾱν* | *-ην* | *-ᾱν* | *-ᾰν* | *-ην* | *-ᾱς* |
| κλ. | *-ᾱ* | *-η (ή-ᾰ)* | *-ᾱ* | *-ᾰ* | *-η* | *-αι* |

**Παρατηρήσεις**

**88.** Στα πρωτόκλιτα ουσιαστικά:

1) οι καταλήξεις του πληθυντικού (και του δυϊκού) των αρσενικών και των θηλυκών είναι οι ίδιες·

2) το *α* στην κατάληξη *-ας* (σε οποιαδήποτε πτώση) είναι πάντοτε μακρόχρονο: *ὁ Αἰνείᾱς, τῆς χώρᾱς, τοὺς στρατιώτᾱς* (μακρόχρονη είναι και η κατάληξη *α* του δυϊκού: *τὼ Ἀτρείδᾱ*).

3) η γενική του πληθ. τονίζεται στη λήγουσα και παίρνει περισπωμένη: *τῶν νεανιῶν, τῶν θαλασσῶν*. Βλ. και § 39, 1, 2 και 3. Αλλά *οἱ ἐτησίαι* (= μελτέμια· πβ. § 83, 2, α), *τῶν ἐτησίων*.

**89.** Από τα πρωτόκλιτα αρσενικά σε -*ης* σχηματίζουν την κλητική του ενικού σε *-ᾱ* και όχι σε *-η*:

α) τα εθνικά: *ὦ Πέρσᾰ, ὦ Σκύθᾰ.*

β) όσα λήγουν σε *-της* και τα σύνθετα (με β΄ συνθ. ρήμα) σε *-άρχης, -μέτρης, -πώλης, -τρίβης, -ώνης* κτλ.: *ὦ στρατιῶτα, ὦ γυμνασιάρχα, ὦ βιβλιοπῶλα, ὦ παιδοτρίβα, ὦ τελῶνα.*

**90.**Στα πρωτόκλιτα θηλυκά που λήγουν σε -*α:*

1) αν πριν από την κατάληξη *α* υπάρχει σύμφωνο (εκτός από το *ρ*), τότε το *α* αυτό λέγεται **μη καθαρό**, είναι κανονικά **βραχύχρονο** και στη γενική και δοτική του ενικού τρέπεται σε *η: ἡ μοῦσα, τῆς μούσης, τῇ μούσῃ* κτλ. - *ἡ μᾶζα, τῆς μάζης, τῇ μάζῃ* κτλ.

2) αν πριν από την κατάληξη *α* υπάρχει φωνήεν ή *ρ*, τότε το *α* αυτό λέγεται **καθαρό**, είναι κανονικά **μακρόχρονο** και φυλάγεται σε όλες τις πτώσεις του ενικού: *ἡ πολιτεία, τῆς πολιτείας, τῇ πολιτείᾳ* κτλ. - *ἡ ὥρα, τῆς ὥρας, τῇ ὥρᾳ* κτλ.

3) το *α* της κατάληξης στην αιτιατική και την κλητική του ενικού είναι μακρόχρονο ή βραχύχρονο, ανάλογα με το τι είναι στην ονομαστική: *(ἡ πολιτείᾱ) τὴν πολιτείᾱν, ὦ πολιτείᾱ - (ἡ μοῦσᾰ) τὴν μοῦσᾰν, ὦ μοῦσᾰ.*

**91.** ΠΙΝΑΚΑΣ ΑΣΥΝΑΙΡΕΤΩΝ ΟΥΣΙΑΣΤΙΚΩΝ ΤΗΣ Α' ΚΛΙΣΗΣ

(που δείχνει ιδίως την ορθογραφία των λέξεων)

|  |  |  |  |
| --- | --- | --- | --- |
| **1. ΑΡΣΕΝΙΚΑ** | *κομήτης2* | *μισθωτὴς* |  |
|  | *κωμήτης3* | *ἀγρότης* |  |
| **α) σε -ᾱς** | *πλανήτης* | *δεσπότης* |  |
| *κοχλίας (ῐ)* | *προφήτης* | *δημότης* |  |
| *λοχίας (ῐ)* | *σφενδονήτης* | *ἐξωμότης* |  |
| *τραυματίας (ῐ)* | *Αἰγινήτης* | *ἱππότης* |  |
| *Γοργίας (ῐ)* | *ἀθλητὴς* | *προδότης* |  |
| *Ἱππίας (ῐ)* | *μαθητὴς* | *τοξότης* |  |
| *Καλλίας (ΐ)* | *μιμητὴς κτλ.* |  |  |
| *Φιντίας (ί)* | *ζευγίτης (ῑ)* |  |  |
| *μανδύας (ῠ)* | *μεσίτης (ῑ)* | **2. ΘΗΛΥΚΑ** |  |
| *Αἰνείας* | *ὁπλίτης (ῑ)* |  |  |
|  | *πολίτης (ῑ)* | **α) σε -α -ας** |  |
| **β) σε -ης** | *τεχνίτης (ῑ)* | *Πλάταιᾰ* |  |
| *εὐπατρίδης (ῐ)* | *Ἀβδηρίτης (ῑ)* | *Φώκαια* | *ἀνδρεία* |
| *Ευριπίδης (ῐ)* | *Σταγιρίτης (ῑ)* | *ἐλαία* | *σιτοδεία* |
| *Πελοπίδης (ῐ)* | *κριτὴς* | *ἡλιαία* | *λεία* |
| *Ἀτρείδης* | *ἀκοντιστὴς* | *κεραία* | *μνεία* |
| *Ἡρακλείδης* | *δύτης (ῠ)* | *σημαία* | *χρεία* |
| *Αἰσχίνης* | *θύτης (ῠ)* | *μηλέα* | *Ἐρέτριᾰ* |
| *ἐλάτης1 (ᾰ)* | *λύτης (ῠ)* | *πτελέα* | *αὐλήτριᾰ* |
| *ἁμαξηλάτης (ᾰ)* | *πρεσβύτης (ῡ)* | *γενεὰ* | *μαθήτριᾰ κτλ.* |
| *ἁρματηλάτης (ᾰ)* | *μηνυτὴς* | *δωρεὰ* | *ἀδικία (ῐ)* |
| *ἐργάτης (ᾰ)* | *δεσμώτης* | *βοήθειᾰ* | *εὐφορία (ῐ)* |
| *πελάτης (ᾰ)* | *ἠπειρώτης* | *ἐνέργειᾰ* | *σοφία (ῐ) κτλ.* |
| *πλάστης (ᾰ)* | *θιασώτης* | *ἀμέλειᾰ* | *ἐκκλησία (ῐ)* |
| *Ἐλεάτης (ᾱ)* | *ἰδιώτης* | *ἐπιμέλειᾰ* | *συνωμοσία (ῐ)* |
| *Κροτωνιάτης (ᾱ)* | *νησιώτης* | *ἀσέβειᾰ* | *μυρμηκιὰ* |
| *Σπαρτιάτης (ᾱ)* | *πατριώτης κτλ.* | *εὐσέβειᾰ* | *στρατιὰ* |
| *Τεγεάτης (ᾱ)* | *ζηλωτὴς* | *ἔνδειᾰ κτλ.* | *ἄγνοια* |
| *ἄνοια* |  | *πεῖνα* | *ἴλη (ῑ)* |
| *ἔννοια* | *Αἴθρα, Φαίδρα* | *πῖνα (ῑ)* | *κλίνη(ῑ)* |
| *εὔνοια* | *αὔρα, λαύρα* | *πρύμνα (ῠ)* | *λίμνη (ῐ)* |
| *ὁμόνοια* | *σαύρα, θήρα* | *(και πρύμνη)* | *λύπη (ῡ)* |
| *Πρόνοια* | *θύρα* | *ῥίζα (ῐ)* | *νίκη (ῑ)* |
| *ἄπνοια* |  | *ῥῖνα7 (ῑ)* | *νύμφη (ῠ)* |
| *Δύσπνοια* | **β) σε -α -ης** | *(και ῥίνη)* | *πλάνη (ᾰ)* |
| *εὔπλοια* | *ἅμιλλα* | *δράκαινᾰ* | *πύλη (ῠ)* |
| *ἀπόρροια* | *δίκελλα* | *θέαινᾰ* | *ῥύμη9* |
| *ῥοιὰ5* | *θύελλα* | *θεράπαινᾰ* | *σκαπάνη (ᾰ)* |
| *χροιὰ* | *βδέλλα* | *λέαινᾰ* | *σκάφη (ᾰ)* |
| *Ἅρπυια6* | *βασίλισσα* | *τρίαινᾰ* | *σπάθη (ᾰ)* |
| *ὀργυιὰ* | *μέλισσα* |  | *τύχη (ῠ)* |
| *μητρυιὰ* | *κίσσα (ῐ)* | **γ) σε -η** | *ὕλη (ῡ)* |
| *μυῖα**σφῦρα*  | *πίσσα (ῐ)* | *αἰσχύνη (ῡ)* | *φάτνη (ᾰ)* |
| *γαῖα, γραῖα* | *δίψα (ῐ)* | *βλάβη (ᾰ)* | *τιμὴ* |
| *μαῖα, μοῖρα* | *κνῖσα (ῑ)* | *δάφνη (ᾰ)* | *ψυχὴ κτλ.* |
| *πεῖρα, πρῷρα* | *μᾶζα (μᾱ)* | *δίκη (ῐ)* |  |
| *σπεῖρα, σφαῖρα* | *μύξα (ῠ)* | *δίνη8 (ῑ)* |  |

**ΑΣΚΗΣΕΙΣ**

**1.**Αντιγραφή τα πρότυπα.

**2.**Κλίση:Να κλίνετε τα υπογραμμισμένα ουσιαστικά, όπως τα αντίστοιχα πρότυπα.

**3.**Εννοείται ότι πρώτα διαβάζουμε τη θεωρία.

**4.**Να βρείτε ουσιαστικά Α΄ κλίσης στα 5 πρώτα κείμενα του βιβλίου σας.

**Καλή μελέτη !**